ગાંધી આશ્રમના ટ્રસ્ટ દ્વારા અનેક પ્રવૃત્તિઓ થતી રહે છે. તેમાં હરિજન કન્યાઓનું છાત્રાલય, ખાદી ગ્રામોદ્યોગ મંડળ, ગૌશાળા વગેરેનો સમાવેશ થાય છે. ગાંધી આશ્રમ સ્વાયત્ત સંસ્થા છે. ખરેખર તો એ એક મ્યુઝિયમ છે. ભારતમાં આવાં કુલ છ ગાંધી મ્યુઝિયમ છે અને તમામ સ્વાયત્ત છે. ઘણા લોકોના મનમાં એવો કચવાટ રહ્યા કરે છે જે સક્રિયતાના ધોરણે આશ્રમનું સંચાલન થવું જોઈએ તે થતું નથી. ગાંધી આશ્રમની શતાબ્દી ખરેખર તો સમગ્ર અમદાવાદ માટે એક મોટી ઉજવણીનો પ્રસંગ બનવો જોઈતો હતો. સમગ્ર અમદાવાદ શહેરે આ પ્રસંગને દિવાળીની જેમ ઉજવવા જેવો હતો. એવું થયું નહીં તે પણ એક હકીકત છે.